Cathinka Hambro

Cathinka Hambro (født i 1979) er en norsk filolog i irsk språk og litteratur.

Hun er bachelor i keltiske studier og engelsk fra Universitetet i Oslo og National University of Ireland, Galway; master i irsk filologi 2006 og doktorgradsstipendiat i irsk filologi fra 2009.

Hambro har undervist i en rekke emner ved Universitetet i Oslo: Irsk middelalderlitteratur, Keltiske mytologiske tekster, Keltisk sivilisasjon og Irland etter 1900. Hun har skrevet innledning til en norsk utgave av Tundals visjon i serien Verdens Hellige Skrifter (2009) og skrevet artikler som «Both Goddess and Saint? The Female Protagonist in Early Irish Literature» (2008) og «The Consequences of Writing: A Figural Interpretation of Compert Conchobar and Aided Conchobar» (2007).

Eksterne lenker 
 Cathinka Hambro, stipendiat – Institutt for lingvistiske og nordiske studier, Universitetet i Oslo

Norske filologer
Personer tilknyttet bokserien Verdens hellige skrifter
Fødsler i 1979